4οΒ 
ARISTOTELIS 
ligero Cap. XXXIV.] Sturnus est varius, ma- 
^ gnitudine merulae. [Vulgo Cap. XXVII. Scali- 
gero XXXV.] Ibes in Aegypto duum sunt gene¬ 
rum : aliae candidae, aliae nigrae. Cetera in terra 
Aegypti albae sunt, in Pelusio non sunt. Contra 
in illa non sunt nigrae, in Pelusio sunt. [Vulgo 
7 Cap. XXVIII. Scaligero XXXVI.] In genere 
scopum (asionum Gazae et Scaligero ) qui dicun¬ 
tur aeiscopes, (semperasiones,) totum annum viden¬ 
tur. Vnde et nomen. Verum cum inutiles sint 
ad cibum, non esitantur. Aliqui autem aliquando 
autumno existunt: neque plus vno aut altero die 
apparent, et sunt esculenti, atque vehementer com¬ 
mendantur. Atque ii a semperasionibus nulla alia 
paene re differunt quam pinguedine. Sed neque 
vocem edunt: illi autem sunt vocales. Quemad¬ 
modum vero generentur, nondum perspectum est; 
nisi quod fauonio spirante comparent. Hoc vero 
manifestum est. 
CAP. XX. (vulgo XXIX. Scaligero XXXVII.) 
Cuculus, vt alibi dictum est, nidum non aedi¬ 
ficat, sed in alienis parit: praesertim in palumba¬ 
rum , et hypolaidis, (currucae,) et alaudae humi. 
Super arboribus autem in chloridis nido. Parit 
igitur ouum vnum : verum non incubat ipse. Sed 
